**АКТИ**

**ПРЕДСЕДНИКА ОШТИНЕ И ОПШТИНСКОГ ВЕЋА**

40.

На основу члана 16, 17, 18. и 19. Одлуке о начину финансирања пројеката удружења грађана и невладиних организација из буџета општине Ћићевац („Сл. лист општине Ћићевац“, бр. 22/12 и 1/18), а у вези Првог Јавног конкурса за финансирање пројеката удружења грађана и невладиних организација из буџета општине Ћићевац у 2018. години, бр. 454-2/18-01 од 23.1.2018. године и Предлога Комисије за спровођење поступка јавног конкурса за финансирање пројеката удружења грађана и невладиних организација бр. 454-2/18-01 од 18.2.2018. године, Председник Општине, доноси

О Д Л У К У

о избору пројеката удружења и невладиних организација

у области: културна догађања

Члан 1.

Овом одлуком врши се избор пројеката удружења и невладиних организација који ће се финансирати из буџета општине Ћићевац за 2018. годину у области културна догађања.

Члан 2.

Одобрава се финансирање следећих пројеката удружења и НВО из буџета општине Ћићевац за 2018. годину у области културних догађања:

1. Удружење грађана ,,Чувари Мојсињске Свете Горе”, пројекат „Пријезди и Јелици у част“ – 100.000,00 динара
2. Културно уметничко друштво „Војовда Пријезда“ – пројекат „Очување културног идентитета, очување и неговање обичаја, као и подстицање културно-уметничког рада – 70.000,00 динара
3. Мото клуб „Пријездини витезови“ Србија – пројекат „У част Војводи Пријезди“ – 60.000,00 динара
4. Удружење грађана „Вилин дом“, пројекат „Традицијом у Европу“ – 75.000,00 динара.

Укупан износ средстава одобрених на конкурсу јесте 305.000,00 динара.

Члан 3.

Учесници конкурса имају право да поднесу приговор Општинском већу у року од 8 дана од дана достављања Одлуке, као и право увида у конкурсну документацију.

Члан 4.

По коначности ове Одлуке закључиће се уговор о финансирању пројеката из буџета општине са удружењима и невладиним организацијама, најкасније у року од 8 дана.

Члан 5.

Одлуку доставити: Удружењу грађана ,,Чувари Мојсињске Свете Горе”, Културно уметничком друштву „Војовда Пријезда“, Мото клубу „Пријездини витезови“ Србија и Удружењу грађана „Вилин дом“.

Члан 6.

Одлуку објавити у средствима јавног информисања, на званичној интернет презентацији општине као и у „Сл. листу општине Ћићевац“, најкасније у року од 14 дана од дана закључења уговора.

ПРЕДСЕДНИК ОПШТИНЕ ЋИЋЕВАЦ

Бр. 454-2/18-01 од 28.2.2018. године

ПРЕДСЕДНИК Златан Кркић, с.р.

41.

На основу члана 46. Закона о локалној самоуправи („Сл. гласник РС“, бр. 129/07, 83/14-др. закон и 101/16-др. закон), члана 62. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 4. Одлуке о приступању изради Локалног плана управљања отпадом на територији општине Ћићевац („Сл. лист општине Ћићевац“, бр. 1/18), Општинско веће општине Ћићевац на 100. седници одржаној 20.3.2018. године, доноси

Р Е Ш Е Њ Е

О ДОПУНИ РЕШЕЊА О ОБРАЗОВАЊУ РАДНЕ ГРУПЕ

ЗА ИЗРАДУ ЛОКАЛНОГ ПЛАНА УПРАВЉАЊА ОТПАДОМ

1. У решењу о образовању Радне групе за израду Локалног плана управљања отпадом бр. 501-3/18-04 од 2.2.2018. године и бр. 501-3/18-04 од 26.2.2018. године, у тачки 1. за чланa радне групе именује се и:

- Марија Бањац.

2. Решење ступа на снагу даном доношења и објавиће се у ,,Сл. листу општине Ћићевац“.

3. Решење доставити: именованој, Одсеку за буџет, финансије, јавне набавке и комунално-инспекцијске послове и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 501-3/18-04 од 20.3.2018. године

ПРЕДСЕДНИК

Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

Страна

40. Одлука о избору пројеката удружења и невладиних организација у области:

културна догађања........................................................................................................ 1

41. Решење о допуни Решења о образовању Радне групе за израду Локалног плана

управљања отпадом....................................................................................................... 2

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2018. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260